**7.PIELIKUMS**

Ogres novada pašvaldības domes

30.11.2023. sēdes lēmumam

(protokols Nr.19; 20.)

**Darba uzdevums Pilsētu un ciemu publiskās ārtelpas vizuālās identitātes tematiskā plānojuma izstrādei**

*Izdots saskaņā ar Ministru kabineta 2014.gada 14.jūlija noteikumu Nr.628 “Noteikumi par pašvaldību teritorijas attīstības plānošanas dokumentiem” 128.punktu*

**Darba uzdevuma saturs**

**1. Tematiskā plānojuma izstrādes nepieciešamības pamatojums, mērķis;**

**2. Tematiskā plānojuma izstrādes uzdevumi;**

**3. Tematiskā plānojuma izstrādē iesaistāmie nozares eksperti;**

**4. Iesaistāmās institūcijas;**

**5. Tematiskā plānojuma saturs;**

**6. Institūciju saraksts, no kurām saņemami nosacījumi tematiskā plānojuma izstrādei un no kurām pieprasāmi atzinumi;**

**7. Plānotie sabiedrības līdzdalības pasākumi.**

**8. Tematiskā plānojuma izstrādes plāns un provizoriskie izpildes termiņi**.

# 1. Tematiskā plānojuma izstrādes nepieciešamības pamatojums, mērķis

Pašvaldību likuma 4.panta pirmās daļas 2.punkts noteic, ka viena no pašvaldības autonomajām funkcijām ir gādāt par pašvaldības administratīvās teritorijas labiekārtošanu un sanitāro tīrību (t.sk. publiskai lietošanai paredzēto teritoriju uzturēšana; parku, skvēru un zaļo zonu ierīkošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. Saskaņā ar Pašvaldību likuma 4.panta pirmās daļas 5.punktu pašvaldības autonomajās funkcijas ietilpst kultūras mantojuma saglabāšanas sekmēšana.

Saskaņā ar Ministru kabineta 2014.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 172.punktu pašvaldības teritorijas plānojumā var paredzēt prasības teritorijas labiekārtojumam un ārtelpas elementiem.

Ogres novada ilgtspējīgas attīstības stratēģijas 2022.–2034.gadam[[1]](#footnote-1) (turpmāk – Stratēģija) otrais stratēģiskais mērķis paredz Ogres novada demogrāfiskajai situācijai iegūt ilgtspējīgu raksturu (SM2). Stratēģijas trešais stratēģiskais mērķis ir nodrošināt mājsaimniecībām nepieciešamo pakalpojumu ērtu pieejamību (SM3). Minētajiem stratēģiskajiem mērķiem Ogres novada attīstības programmā 2022.–2027.gadam[[2]](#footnote-2) (turpmāk – Attīstības programma) ir pakārtota otrā vidēja termiņa prioritāte *Pakalpojumu pieejamība un augstvērtīga dzīvesvide* (VTP-2). Viens no šai vidējā termiņa prioritātei noteiktajiem rīcības virzieniem ir vērsts uz augstvērtīgas un drošas dzīves vides izveidi (RV-8) un ietver uzdevumu, kas paredz attīstīt daudzfunkcionālu publisko ārtelpu (U-8.1.). Ogres novada Rīcības plānā 2022.–2027.gadam[[3]](#footnote-3) minētā uzdevuma izpildei 8.1.4.punktā iekļauts pasākums “Vienota pilsētu/ciemu tēla veidošana publiskās ārtelpas labiekārtojumā”.

Stratēģijas vadlīnijas pilsētu un ciemu attīstības plānošanai nosaka saglabāt un attīstīt pilsētu telpisko un vizuālo identitāti; pilsētas vēsturiskajās apbūves teritorijās ievērot vēsturiskās apbūves tradīcijas – apbūve zemes vienību lielumu, labiekārtojumu un apstādījumu principus, apbūves mērogu un stilistiskās iezīmes.

Tematiskā plānojuma *izstrādes mērķis* – nodrošināt priekšnoteikumus Ogres novada pilsētu un ciemu publiskās ārtelpas telpiskās un vizuālās identitātes saglabāšanai, izkopšanai un attīstībai.

Tematiskais plānojums tiek izstrādāts vienlaicīgi Ogres novada teritorijas plānojuma izstrādes ietvaros *veicamajām izpētēm un 7 pārējo tematisko plānojumu* izstrādi. Tematiskie plānojumi tiks izmantoti Stratēģijā noteikto ilgtermiņa prioritāšu, telpiskās perspektīvas un vadlīniju integrēšanai izstrādes stadijā esošajā Ogres novada teritorijas plānojumā.

# 2. Tematiskā plānojuma izstrādes uzdevumi

* 1. Analizējot Ogres novada pilsētu un ciemu publisko ārtelpu, kā arī balstoties uz Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematisko plānojumu, vēsturiskajiem plāniem, fotofiksācijām, veicot iedzīvotāju aptauju (elektroniski un papīra formātā), klasificēt un dokumentēt Ogres novada pilsētu un ciemu publisko ārtelpu (t.sk. veidojošos elementus, rekreatīvo/kultūrvēsturisko/estētisko u.c. vērtības, nozīmi pilsētas/ciema tēla veidošanā), identificēt un raksturot apkaimes. Grafiski attēlot publiskās ārtelpas robežas, noteikt zonējumu, sagatavot raksturojošās fotofiksācijas.
  2. Izvērtēt pašvaldības publiskās ārtelpas pilsētu un ciemu teritorijā kvalitāti (t.sk. mikroklimatiskie apstākļi, pakļautība piesārņojumam (akustiskais, smaku, putekļu, vizuālais)), funkciju daudzveidību un pieejamību, ievērojot esošās dzīvojamas apbūves teritorijas un jaunajā teritorijas plānojumā plānotās dzīvojamās apbūves teritorijas.
  3. Noskaidrot iedzīvotāju viedokli par vietas individualitāti, publiskās ārtlepas funkciju kvalitāti, daudzveidību un pieejamību, nepieciešamajiem uzlabojumiem.
  4. Sniegt priekšlikumus publiskās ārtelpas pilsētu un ciemu teritorijās kvalitātes, daudzveidības un pieejamības uzlabošanai.
  5. Izstrādāt vadlīnijas publiskās ārtelpas izvērtēšanai un veidošanai lokālplānojumu, detālplānojumu un būvniecības dokumentācijas izstrādes ietvaros, t.sk.:
     1. ēku un būvju vizuālie izteiksmes līdzekļi (krāsa, materiāli, formas, augstumu);
     2. gājēju ceļu, ietvju, laukumu segumu materiāli, krāsu paletes;
     3. soliņu, atkritumu urnu, velonovietņu, nožogojumu, rotaļu laukumu, reklāmas un informācijas zīmju un citu mazo arhitektūras formu un labiekārtojuma elementu arhitektoniskie un dizaina risinājumi;
     4. ielu apgaismojuma risinājumi;
     5. sabiedriskā transporta pieturvietu risinājumi;
     6. apstādījumu augu sortiments;
     7. piedāvājumu ēku jumtu un fasāžu krāsām un žogu krāsām un materiāliem pa kvartāliem;
     8. analizēt skatu līnijas un dominantes pilsētvidē un ainavā;
     9. pakomātu un citu iekārtu izvietošanai publiskajā ārtelpā;
     10. fasāžu, jumtu un žogu krāsu gammas noteikšanai, kas paredzama konkrētā kvartālā (ar pārejas periodu, piemēram, 10 gadi), paredzot, lokālplānojumos un detālplānojumos norādāmi konkrēti krāsu kodi, kādi pielietojami konkrētajā teritorijā.
  6. Sniegt nosacījumus jaunajam teritorijas plānojumam publiskās ārtelpas veidošanai, tos teritoriāli diferencējot – pilsētas vai ciema, apkaimes/zonas līmenī.
  7. Izvērtēt lietderīgumu integrēt esošos ģimenes dārziņus publiskajā ārtelpā (piemēram, transformējot par publiski pieejamiem *kopienu dārziem*).
  8. Tematiskā plānojuma risinājumiem jābūt sasaistītiem ar pārējiem Ogres novada teritorijas plānojuma izstrādes ietvaros izstrādājamajiem tematiskajiem plānojumiem.

# 3. Tematiskā plānojuma izstrādē iesaistāmie nozares eksperti

* 1. Izveidot un koordinēt darba grupu tematiskā plānojuma izstrādei, tās sastāvā iekļaujot:
     1. sertificēto arhitektu un sertificēto ainavu arhitektu;
     2. Ogres novada pašvaldības Centrālās administrācijas Attīstības un plānošanas nodaļas, Ogres novada Būvvaldes speciālistus.
  2. Tematiskā darba grupa tiekas vismaz 2 reizes, pildot šādus uzdevumus:
     1. esošās situācijas analīze, pamatojoties uz veiktajām izpētēm;
     2. nosacījumu izstrāde Ogres novada teritorijas plānojuma Teritorijas izmantošanas un apbūves noteikumiem

# Iesaistāmās institūcijas

Nacionālā kultūras mantojuma pārvalde

# Tematiskā plānojuma saturs

* 1. Paskaidrojuma raksts;
  2. Grafiskā daļa;
  3. Priekšlikumi teritorijas izmantošanas un apbūves noteikumiem:

1. **Institūciju saraksts, no kurām saņemami nosacījumi tematiskā plānojuma izstrādei un no kurām pieprasāmi atzinumi**

Nacionālā kultūras mantojuma pārvalde.

# Plānotie sabiedrības līdzdalības pasākumi

Tematiskā plānojuma redakcija nododama publiskajai apspriešanai uz 30 dienām, nodrošinot materiālu pieejamību Ogres novada pašvaldības Centrālās administrācijas ēkā un pilsētu un pagastu pārvalžu ēkās, kā arī ievietojot tos pašvaldības tīmekļa vietnē un Teritorijas attīstības plānošanas informācijas sistēmā (TAPIS). Minētajā termiņā sabiedrības viedokļu uzklausīšanai organizējama publiskās apspriešanas sanāksme.

# 8. Tematiskā plānojuma izstrādes plāns un provizoriskie izpildes termiņi

Tematiskais plānojums izstrādājams saskaņā ar Ogres novada pašvaldības domes 2023.gada 30.novembra lēmuma “Par Ogres novada teritorijas plānojuma izstrādes uzsākšanu” 1.pielikuma “Darba uzdevums Ogres novada teritorijas plānojuma izstrādei” 5.punktā noteikto laika grafiku.

1. <https://tapis.gov.lv/tapis/lv/downloads/153036> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)